РЕПУБЛИКА СРБИЈА

НАРОДНА СКУПШТИНА

Одбор за финансије, републички буџет

и контролу трошења јавних средстава

11 број 06-2/79-16

22. фебруар 2016. године

Б е о г р а д

ЗАПИСНИК

85. СЕДНИЦЕ ОДБОРА ЗА ФИНАНСИЈЕ,

РЕПУБЛИЧКИ БУЏЕТ И КОНТРОЛУ ТРОШЕЊА ЈАВНИХ СРЕДСТАВА,

ОДРЖАНЕ 22. ФЕБРУАРА 2016. ГОДИНЕ

Седница је почела у 8,35 часова.

 Седницом је председавао Верољуб Арсић, председник Одбора.

 Седници су присуствовали чланови Одбора: Милош Тошанић, Горан Ковачевић, Драгољуб Зиндовић, Оливера Пешић, Сузана Шарац, Момо Чолаковић и Золтан Пек.

 Седници су присуствовали заменици чланова Одбора: Соња Влаховић, заменик Радмила Костића, Владимир Маринковић, заменик Милорада Мијатовића и Зоран Бојанић, заменик Николе Јоловића.

 Седници нису присуствовали чланови Одбора: Душица Николић, Дејан Раденковић, Балша Божовић, Војислав Вујић, Ђорђе Стојшић и Жика Гојковић, нити њихови заменици.

 На позив председника Одбора, седници су присуствовали представници Министарства финансија: Наташа Ковачевић, вршилац дужности помоћника министра, Маријан Блешић и Дејан Дабетић, саветници у Министарству.

 На предлог председника, Одбор је једногласно утврдио следећи

Д н е в н и р е д:

- Усвајање записника 84. седнице Одбора -

 1. Разматрање Предлога закона о изменама и допунама Закона о пореском поступку и пореској администрацији, који је поднела Влада (43-360/16 од 20. фебруара 2016. године), у начелу;

 2. Разматрање Предлога закона о потврђивању Уговора између Републике Србије и Републике Кореје о избегавању двоструког опорезивања у односу на порезе на доходак, који је поднела Влада (011-306/16 од 12. фебруара 2016. године);

 3. Разматрање Предлога закона о потврђивању Уговора између Републике Србије и Великог Војводства Луксембург о избегавању двоструког опорезивања у односу на порезе на доходак и на имовину, који је поднела Влада (011-60/16 од 15. јануара 2016. године).

\* \* \*

 Пре преласка на утврђени дневни ред Одбор је једногласно, без примедаба, усвојио записник 84. седнице Одбора.

 **Прва тачка дневног реда**: Разматрање Предлога закона о изменама и допунама Закона о пореском поступку и пореској администрацији, који је поднела Влада, у начелу

 Наташа Ковачевић, вршилац дужности помоћника министра финансија, представила је члановима и заменицима чланова Одбора Предложени закон и образложила разлоге за његово доношење.

У дискусији поводом ове тачке дневног реда учествовали су Горан Ковачевић и Наташа Ковачевић.

 На предлог председника, Одбор је једногласно одлучио да предложи Народној скупштини да прихвати Предлог закона о изменама и допунама Закона о пореском поступку и пореској администрацији.

\* \* \*

 На основу члана 156. став 3. Пословника Народне Скупштине, Одбор за финансије, републички буџет и контролу трошења јавних средстава подноси

И З В Е Ш Т А Ј

 Одбор је, у складу са чланом 155. став 2. Пословника Народне скупштине, одлучио да предложи Народној скупштини да прихвати Предлог закона о изменама и допунама Закона о пореском поступку и пореској администрацији, у начелу.

 За известиоца Одбора на седници Народне скупштине одређен је Верољуб Арсић, председник Одбора.

 **Друга тачка дневног реда**: Разматрање Предлога закона о потврђивању Уговора између Републике Србије и Републике Кореје о избегавању двоструког опорезивања у односу на порезе на доходак, који је поднела Влада

Дејан Дабетић, саветник у Министарству, представио је члановима и заменицима чланова Одбора предложени закон и образложио разлоге за његово доношење.

Поводом ове тачке дневног реда није било дискусије.

 На предлог председника, Одбор је једногласно одлучио да предложи Народној скупштини да прихвати Предлог закона о потврђивању Уговора између Републике Србије и Републике Кореје о избегавању двоструког опорезивања у односу на порезе на доходак.

\* \* \*

 На основу члана 156. став 3. Пословника Народне Скупштине, Одбор за финансије, републички буџет и контролу трошења јавних средстава подноси

И З В Е Ш Т А Ј

 Одбор је, у складу са чланом 155. став 2. Пословника Народне скупштине, одлучио да предложи Народној скупштини да прихвати Предлог закона о потврђивању Уговора између Републике Србије и Републике Кореје о избегавању двоструког опорезивања у односу на порезе на доходак.

 За известиоца Одбора на седници Народне скупштине одређен је Верољуб Арсић, председник Одбора.

**Трећа тачка дневног реда**: Разматрање Предлога закона о потврђивању Уговора између Републике Србије и Великог Војводства Луксембург о избегавању двоструког опорезивања у односу на порезе на доходак и на имовину, који је поднела Влада

 Дејан Дабетић, саветник у Министарству, представио је члановима и заменицима чланова Одбора Предлог закона и образложио разлоге за његово доношење.

Поводом ове тачке дневног реда није било дискусије.

На предлог председника, Одбор је једногласно одлучио да предложи Народној скупштини да прихвати Предлог закона о потврђивању Уговора између Републике Србије и Великог Војводства Луксембург о избегавању двоструког опорезивања у односу на порезе на доходак и на имовину.

\* \* \*

 На основу члана 156. став 3. Пословника Народне Скупштине, Одбор за финансије, републички буџет и контролу трошења јавних средстава подноси

И З В Е Ш Т А Ј

 Одбор је, у складу са чланом 155. став 2. Пословника Народне скупштине, одлучио да предложи Народној скупштини да прихвати Предлог закона о потврђивању Уговора између Републике Србије и Великог Војводства Луксембург о избегавању двоструког опорезивања у односу на порезе на доходак и на имовину.

 За известиоца Одбора на седници Народне скупштине одређен је Верољуб Арсић, председник Одбора.

\* \* \*

 Седница је завршена у 8,55 часова.

 Седница је тонски снимана.

 СЕКРЕТАР ПРЕДСЕДНИК

 Александра Шашо Верољуб Арсић